b"\n_START_ARTICLE_\nCarolina Punset Bannel\n_START_SECTION_\nFormaci\xc3\xb3 i activitat professional\n_START_PARAGRAPH_\nCarolina Punset \xc3\xa9s llicenciada en Dret per la Universitat Aut\xc3\xb2noma de Madrid, especialista universit\xc3\xa0ria en Cooperaci\xc3\xb3 Internacional al Desenvolupament per la Universitat Complutense de Madrid i graduada com a p\xc3\xa8rit cal\xc2\xb7l\xc3\xadgraf judicial. A m\xc3\xa9s d'exercir com advocada penalista i p\xc3\xa8rit cal\xc2\xb7l\xc3\xadgraf judicial, ha desenvolupat la seva tasca professional en diverses organitzacions com Metges Sense Fronteres o Projecte Home._NEWLINE_\xc3\x89s autora el 2013 del llibre No importa de donde vienes, sin\xc3\xb3 ad\xc3\xb3nde vas, obra que reflecteix el seu ideari vital ecologista.\n_START_SECTION_\nTraject\xc3\xb2ria pol\xc3\xadtica\n_START_PARAGRAPH_\nA 2007 funda i lidera una plataforma ciutadana de tall ecologista i d'\xc3\xa0mbit local anomenada Ciutadans Independents per Altea (CIPAL) que govern\xc3\xa0 en coalici\xc3\xb3 amb el Partit Popular fins al 2015. Ha estat regidora d'Agricultura, Sanitat i Participaci\xc3\xb3 Ciutadana i Urbanisme a l'Ajuntament d'Altea Les seves principals aportacions han anat dirigides a convertir el municipi en un referent en mat\xc3\xa8ria mediambiental i de l'agricultura ecol\xc3\xb2gica i la lluita contra l'urbanisme descontrolat del moment._NEWLINE_A 2012, es presenta com a candidata d'Europa Ecologia-Els Verds (Europe \xc3\x89cologie Les Verts, EELV) a les Eleccions Legislatives per als francesos residents a la 5a circumscripci\xc3\xb3 (Espanya, Portugal, Andorra i M\xc3\xb2naco) _NEWLINE_A l'octubre de 2013 va participar al costat d'Albert Rivera en l'acte de presentaci\xc3\xb3 de la plataforma Moviment Ciutad\xc3\xa0  al Teatre Goya de Madrid._NEWLINE_Durant les eleccions al Parlament Europeu de 2014 va ocupar el tercer lloc en les llistes de Ciutadans-Partit de la Ciutadania (C's). Finalment la formaci\xc3\xb3 va obtenir dos escons, representats per Javier Nart i Joan Carles Girauta. Va ser la portaveu de Ciutadans-Partit de la Ciutadania (C's) a les Corts Valencianes, escollida en les eleccions auton\xc3\xb2miques de 2015, on articula un discurs contra la llengua valenciana. El febrer de 2016 deix\xc3\xa0 les Corts Valencianes i ocup\xc3\xa0 un lloc com a diputada al Parlament Europeu. L'octubre de 2018 anunci\xc3\xa0 que deixava el partit Ciutadans en desacord amb el tomb cap a la dreta en q\xc3\xbcestions econ\xc3\xb2miques i socials, la posici\xc3\xb3 envers Catalunya i el canvi de pol\xc3\xadtiques energ\xc3\xa8tiques. Punset va continuar sent eurodiputada, ara com una m\xc3\xa9s del grup liberal."